Մեր երկարատև պայքարի ընթացքում մենք մեկ անգամ արդեն մեր մաշկի վրա զգացելենք դատախազության ուղղորդված գործողությունները` քննիչների օբյեկտիվ և բազմակողմանի քննության արդյունքում կայացրած արդար որոշումները նենգափոխելու և կամայական նոր որոշում կայացնելու ուղղությամբ, երբ ավագ դատախազ Հ. Հարությունյանի գրչի մեկ հարվածով ԱԺ փոխխոսնակ Հերմինե Նաղդալյանի ամուսինը` Դ. Բեգլարյանը վաշխառուից վերածվեց բարեխիղճ ձեռք բերողի: Եվ այսօր դատախազության հովանավորությամբ Հ. Նաղդալյանի ամուսինը` կոծկելով տոկոսով գումար տալու անհերքելի փաստերը, այդ գործարքին միջնորդ հանդիսացող ՊԵԿ-ի իրավաբանական վարչության պետ Ռազմիկ Ավագյանի հետ նենգաբար տիրացել են տասնյակից ավել մեր բնակարաններին: Ինչպես կարելի էր աչք փակել տոկոսով փող տվողների այն ցուցակի տողերից մեկին, երբ այդ ցուցակում առկա բոլոր քաղաքացիները ճանաչվեցին վաշխառուներ, բացի Հ. Նաղդալյանի ամուսնուց: Ընդ որում՝ Դավիթ Բեգլարյան անուն ազգանունը այդ ցուցակի մեջտեղի տողերում իր ուրույն տեղն ուներ (տես նկարը): Ինչպես հավատալ դատախազների անաչառությանը, երբ Երևան քաղաքի դատախազի ժ/պ-ի կողմից կայացրած որոշումը ավագ դատախազ Հ.Հարությունյանի կողմից կայացրաց որոշման անտրամաբանական շարունակությունն է: Արդարադատության երկրորդ դասի խորհրդականն էլ է «փորձել». գուցե ստացվի՞: